CELEX: 62008TO0371
Language: mt
Date: 2009-06-22
Title: Digriet tal-Qorti tal-Prim'Istanza (l-Awla ta' l-Appelli) tat-22 ta' Ġunju 2009.#Bart Nijs vs il-Qorti ta' l-Awdituri tal-Komunitajiet Ewropej.#Appell - Servizz pubbliku - Uffiċjali - Kompetizzjoni interna.#Kawża T-371/08 P.

DIGRIET TAL-QORTI TAL-PRIM’ISTANZA (Awla tal-Appell)
      22 ta’ Ġunju 2009
      Kawża T-371/08 P
      Bart Nijs
      vs
      Il-Qorti tal-Awdituri tal-Komunitajiet Ewropej
      “Appell – Servizz pubbliku – Uffiċjali – Deċiżjoni ta’ ħatra tas-superjur tar‑rikorrent – Kompetizzjoni interna – Elezzjonijiet tal-Kumitat tal-Persunal – Deċiżjoni li ma tingħatax promozzjoni lir-rikorrent għas-sena 2006 – Appell in parti manifestament inammissibbli u in parti manifestament infondat”
      Suġġett: Appell mid-digriet tat-Tribunal għas-Servizz Pubbliku tal-Unjoni Ewropea (It-Tieni Awla) tas-26 ta’ Ġunju 2008, Nijs vs Il-Qorti
         tal-Awdituri (F-5/07, li għadu ma ġiex ippubblikat fil-Ġabra), intiż għall-annullament ta’ dan id-digriet.
      
      Deċiżjoni: L-appell huwa miċħud. B. Nijs għandu jbati l-ispejjeż tiegħu kif ukoll dawk sostnuti mill-Qorti tal-Awdituri tal-Komunitajiet
         Ewropej fil-kuntest ta’ din l-istanza.
      
      Sommarju
      1.      Proċedura – Ammissibbiltà tar-rikorsi – Evalwazzjoni fid-dawl tar-regoli fis‑seħħ fil-mument tal-preżentata tat-talba
      (Regoli tal-Proċedura tal-Qorti tal-Prim’Istanza, Artikolu 111 ; Regoli tal‑Proċedura tat-Tribunal għas-Servizz Pubbliku,
            Artikolu 76)
      2.      Proċedura – Rikors quddiem it-Tribunal għas-Servizz Pubbliku – Possibbiltà ta’ tieni skambju ta’ noti – Setgħa diskrezzjonali
            tat-Tribunal għas-Servizz Pubbliku
      (Statut tal-Qorti tal-Ġustizzja, anness I, Artikolu 7(3))
      1.      Jekk ir-regola li tinsab fl-Artikolu 76 tar-Regoli tal-Proċedura tat-Tribunal għas-Servizz Pubbliku, illi t-Tribunal jista’,
         permezz ta’ digriet, jiċħad rikors li manifestament jidher li għandu jiġi miċħud, hija regola ta’ proċedura li bħala tali,
         tiġi applikata mid-data tad-dħul fis-seħħ tagħha għall-kawżi kollha pendenti quddiem dan it-Tribunal, mhux l-istess japplika
         għar-regoli li abbażi tagħhom dan it-Tribunal jista’, bl-applikazzjoni ta’ dan l-artikolu, jikkunsidra rikors bħala manifestament
         inammissibbli u li ma jistgħux ikunu oħrajn ħlief dawk applikabbli fid-data tal-preżentata tar-rikors.
      
      Bl-applikazzjoni tal-Artikolu 111 tar-Regoli tal-Proċedura tal-Qorti tal-Prim’Istanza u tal-Artikolu 76 tar-Regoli tal-Proċedura
         tat-Tribunal għas-Servizz Pubbliku fl-istess ħin, il-kontenut leġiżlattiv ta’ liema huwa strettament identiku, għal kawża
         ppreżentata qabel id-dħul fis-seħħ ta’ dawn l-aħħar Regoli tal‑Proċedura, it-Tribunal għas-Servizz Pubbliku qed juża din il-possibbiltà.
         Peress illi t-test tar-Regoli tal-Proċedura tal-Qorti tal-Prim’Istanza ġie ppubblikat f’data ħafna qabel l-introduzzjoni tar-Regoli
         tal-Proċedura tat-Tribunal għas‑Servizz Pubbliku, rikorrent ma jistax jallega b’mod xieraq li ma kienx f’pożizzjoni li jkun
         jaf, fil-ħin tal-preżentata tar-rikors tiegħu, ir-regoli li abbażi tagħhom ir-rikors tiegħu ġie miċħud.
      
      Barra minn hekk, peress illi r-Regoli tal-Proċedura ġew ippubblikati fil-Ġurnal Uffiċjali, ħadd ma hu suppost jinjorahom.
      (ara l-punti 20 u 28)
      Referenza: Il-Qorti tal-Ġustizzja 12 ta’ Lulju 1989, Binder, 161/88, Ġabra p. 2415, punt 19
      2.      Mill-Artikolu 7(3) tal-Anness I tal-Istatut tal-Qorti tal-Ġustizzja jirriżulta b’mod ċar illi t-Tribunal għas-Servizz Pubbliku
         ma għandu l-ebda obbligu li jitlob lill-partijiet sabiex jipproċedu għat-tieni skambju ta’ noti. Id-deċiżjoni li jitlob tali
         skambju tirriżulta mis-setgħa diskrezzjonali tal-imsemmi tribunal, illi huwa jeżerċita skont il-bżonnijiet tiegħu ta’ informazzjoni.
         Konsegwentement, il-kliem ta’ din id-dispożizzjoni ma jistax joħloq aspettativa leġittima lir-rikorrent dwar il‑possibbiltà
         li jippreżenta t-tieni nota ta’ sottomissjonijiet wara r-rikors.
      
      (ara l-punt 27)